b"\n_START_ARTICLE_\nSerse Coppi\n_START_SECTION_\nLa Par\xc3\xads-Roubaix de 1949\n_START_PARAGRAPH_\nEl resultat de la Par\xc3\xads-Roubaix de 1949 fou molt pol\xc3\xa8mic i no es va saber definitivament fins quan ja passaven uns quants mesos de la disputa de la cursa, despr\xc3\xa9s de dues confer\xc3\xa8ncies internacionals. _NEWLINE_Andr\xc3\xa9 Mah\xc3\xa9, que formava part d'una escapada, fou el primer a entrar a meta, per\xc3\xb2 ho va fer per un lloc equivocat de resultes de les males indicacions dels comissaris. Quan ja se li havien fet tots els honors de campi\xc3\xb3 arrib\xc3\xa0 el gran grup, encap\xc3\xa7alat per Serse Coppi. Un cop assabentats de la irregularitat comesa per Mah\xc3\xa9 els germans Coppi protestaren i els jutges canviaren la decisi\xc3\xb3, anomenant Serge Coppi com a guanyador final. _NEWLINE_Amb tot, cinc dies m\xc3\xa9s tard la Federaci\xc3\xb3 Francesa de Ciclisme confirm\xc3\xa0 a Mah\xc3\xa9 com a just vencedor. La Federaci\xc3\xb3 Italiana protest\xc3\xa0 i entr\xc3\xa0 en joc l'UCI, la qual decid\xc3\xad, l'agost de 1949, declarar nul\xc2\xb7la la cursa, i per tant sense cap vencedor. Tanmateix s'accept\xc3\xa0 revisar el cas en una nova confer\xc3\xa8ncia internacional el novembre d'aquell mateix any. Finalment d'arrib\xc3\xa0 a l'acord de declarar els dos ciclistes, Andr\xc3\xa9 Mah\xc3\xa9 i Serse Coppi vencedors de la Par\xc3\xads-Roubaix de 1949.\n_START_SECTION_\nLa seva mort\n_START_PARAGRAPH_\nEl 29 de juny de 1951 va morir de resultes d'una caiguda quan faltava poc menys d'un quil\xc3\xb2metre pel final del Giro del Piemont. En un primer moment s'aixec\xc3\xa0 i acab\xc3\xa0 l'etapa, per\xc3\xb2 poc despr\xc3\xa9s moria de resultes d'una hemorr\xc3\xa0gia cerebral. La seva mort afect\xc3\xa0 profundament el seu germ\xc3\xa0, Fausto, el qual far\xc3\xa0 una temporada discreta."